A Bizottság 2589/2001/EK rendelete

(2001. december 27.)

a 2092/91/EGK tanácsi rendeletben a harmadik országokból származó behozatalra előírt szabályozás végrehajtására vonatkozó részletes szabályok megállapításáról szóló 94/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2491/2000/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 2001. június 24-i 2092/91/EGK tanácsi rendeletre [2] és különösen annak 11. cikke (1) bekezdésére,

mivel:

(1) Azon harmadik országoknak a 2092/91/EGK rendelet 11. cikke (1) bekezdésében előírt jegyzékét, amelyekből egyes, ökológiai termeléssel előállított mezőgazdasági termékeknek a Közösségben történő forgalmazáshoz származniuk kell, a legutóbb a 349/2001/EK rendelet [3] által módosított 94/92/EGK bizottsági rendelet [4] melléklete határozza meg. Ez a jegyzék a 2092/91/EGK rendelet 11. cikkének (2) bekezdésével összhangban készült.

(2) A Cseh Köztársaság kérelmet nyújtott be a Bizottsághoz a 2092/91/EGK rendelet 11. cikkének (1) bekezdésében előírt jegyzékben szereplő termékkategóriák kibővítésére, a haszonállatok és az állati termékek felvétele céljából. A Cseh Köztársaság benyújtotta a 94/92/EGK rendelet 2. cikkének (2) bekezdése alapján szükséges adatokat.

(3) Ezeknek az adatoknak a vizsgálata és az ezt követően a Cseh Köztársaság hatóságaival folytatott megbeszélések alapján megállapítást nyert, hogy a Cseh Köztársaságban a haszonállatok tenyésztésére, az állati termékek előállítására és mindezek ellenőrzésére vonatkozó szabályok egyenértékűek a 2092/91/EGK rendeletben meghatározottakkal.

(4) A vizsgálat eredménye azonban arra is rámutatott, hogy a több mezőgazdasági eredetű összetevőt tartalmazó termékek tekintetében, az ökológiai termelésre való átállításra utaló jelölésekkel ellátott vagy ezekkel ellátandó termékekkel kapcsolatos cseh szabályozás nem egyenértékű a 2092/91/EGK rendeletben foglaltakkal. Ezek a termékek következésképpen nem tartoznak e rendelet hatálya alá.

(5) Az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével,

ELFOGADTA EZT A RENDELETET:

1. cikk

A 94/92/EGK rendelet mellékletének a Cseh Köztársaságra vonatkozó része helyébe e rendelet mellékletének szövege lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 27-én.

a Bizottság részéről

Franz Fischler

a Bizottság tagja

[1] HL L 337., 2001.12.20., 9. o.

[2] HL L 198., 1991.7.22., 1. o.

[3] HL L 52., 2001.2.22., 14. o.

[4] HL L 11., 1992.1.17., 14. o.

--------------------------------------------------

MELLÉKLET

"CSEH KÖZTÁRSASÁG

1. Termékkategóriák:

a) a 2092/91/EGK rendelet 1. cikke (1) bekezdésének a) pontja szerinti feldolgozatlan mezőgazdasági növényi termékek, haszonállatok és feldolgozatlan állati termékek, a következők kivételével:

- olyan, egynél több mezőgazdasági eredetű összetevőt tartalmazó növényi termékek, amelyek az ökológiai termelésre való átállításra utaló jelöléssel vannak ellátva, illetve amelyeket ilyen jelöléssel kívánnak ellátni, és

- olyan haszonállatok és állati termékek, amelyek az ökológiai termelésre való átállításra utaló jelöléssel vannak ellátva, illetve amelyeket ilyen jelöléssel kívánnak ellátni,

- akvakultúra-termékek;

b) a 2092/91/EGK rendelet 1. cikke (1) bekezdésének b) pontja szerinti, emberi fogyasztásra szánt feldolgozott mezőgazdasági növényi és állati termékek, a következők kivételével:

- olyan, egynél több mezőgazdasági eredetű összetevőt tartalmazó növényi termékek, amelyek az ökológiai termelésre való átállításra utaló jelöléssel vannak ellátva, illetve amelyeket ilyen jelöléssel kívánnak ellátni, és

- olyan állati termékek, amelyek az ökológiai termelésre való átállításra utaló jelöléssel vannak ellátva, illetve amelyeket ilyen jelöléssel kívánnak ellátni,

- akvakultúra-termékeket tartalmazó termékek.

2. Származás: az 1. a) kategória termékeit és az 1. b) kategóriába tartozó termékek ökológiai termeléssel előállított összetevőit a Cseh Köztársaságban állították elő.

3. Ellenőrző szervezet: "KEZ o.p.s.".

4. Tanúsítványt kibocsátó szervezetek: a "KEZ o.p.s.", valamint a "Strukturális Politikai és Vidékfejlesztési Hivatal".

5. A jegyzékben való feltüntetés érvényességének határideje: 2003.6.30."

--------------------------------------------------